**Alavatsan ja virtsaelinten ultraäänitutkimus**

Sinulle on varattu alavatsan tai virtsaelinten eli virtsateiden ultraäänitutkimus, jossa voidaan tutkia munuaisia, virtsanjohtimia, virtsarakkoa, eturauhasta tai kohtua sivuelimineen. Tarvittaessa tutkimusta täydennetään ultraäänitehosteaineella, joka ei sisällä jodia. Tutkimuksessa ei käytetä röntgensäteitä.

**Tutkimukseen valmistautuminen**

Voit syödä ja juoda sekä ottaa aamulääkkeet normaalisti.

Ennen tutkimusta pyydämme sinua olemaan 3 tuntia virtsaamatta. Mikäli rakko on liian tyhjä, tutkimusta ei voi tehdä luotettavasti. Jos virtsanerityksesi on hidas, kannattaa juoda vettä.

**Tutkimuksen suorittaminen**

Ultraäänitutkimus kestää 10–20 minuuttia.

Röntgenhoitaja valmistelee sinut tutkimukseen. Röntgenlääkäri tai sonograaferi suorittaa sen ja antaa kuvista lausunnon.

Tutkimuksen ajan olet makuulla vatsa riisuttuna paljaaksi. Aluksi vatsalle levitetään huoneenlämpöistä, vesiliukoista ultraäänihyytelöä. Tämän jälkeen ultraäänikuvan aikaansaamiseksi iholla liikutetaan kevyesti pientä ultraäänianturia.

**Tutkimuksen jälkeen huomioitavaa**

Tutkimuksen jälkeen ei ole rajoituksia eikä jälkihoitoa. Mahdollisen tehosteaineen laiton jälkeinen seuranta röntgenosastolla on 30 minuuttia.

Tiedon tutkimuksen tuloksesta antaa hoitava lääkärisi.

**Yhteystiedot**

Mikäli haluat lisätietoja suunnitellusta ultraäänitutkimuksesta, ota yhteyttä arkisin siihen röntgenyksikköön, mistä aikasi on varattu.

**Oulun yliopistollinen sairaala**, puh. 040 5811728:

* G-röntgen: Sisäänkäynti G (Kiviharjuntie 9, Oulu), R-kerros.
* F-röntgen: Sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 2.

**Oulaskankaan sairaalan röntgen**, puh. 08 3157619**:**   
Oulaistenkatu 5, Oulainen. A-ovi, 1. kerros.

**Raahen sairaalan röntgen**, puh. 040 1357970: Rantakatu 4, Raahe.   
Pysäköinti Tauno Kiesvaaran väylän P-alueen merkityille paikoille.

**Pohteen alueelliset röntgenit**: Katso yhteystiedot ajanvarauskirjeestä tai Pohteen sivuilta [www.pohde.fi](http://www.pohde.fi).